Ғайсин Әхмәт Исламғәли улы

Ғайсин Әхмәт Исламғәли улы (1 сентябрь 1937—1982) — башҡорт шағиры, журналист. 1974 йылдан СССР Яҙыусылар союзы, 1966 йылдан КПСС ағзаһы.

 Биографияһы 
Ғайсин Әхмәт Исламғәли улы 1937 йылдың 1 сентябрендә Башҡорт АССР-ының Благовар районы Иҫке Күсәрбай ауылында тыуған. 1955 йылда тыуған ауылындағы урта мәктәпте, 1960 йылда Башҡорт дәүләт университетының тарих-филология факультетын тамамлай. Хеҙмәт эшмәкәрлеген «Ҡыҙыл таң» гәзитенең Туймазы районы буйынса үҙ хәбәрсеһе булып башлай, артабан йәштәр гәзите "Ленинсы"ла әҙәби хеҙмәткәр була.

Әхмәт Ғайсин 1982 йылда Өфөлә вафат була.

 Әҙәби ижады 
Әхмәт Ғайсиндың тәүге шиғырҙары 1954 йылдан республика гәзит һәм журналдарында баҫыла башлай. 1962 йылда уның беренсе шиғри йыйынтығы «Яҙғы таң» исеме менән донъя күрә. Артабан әҙиптең «Ҡанат» (1967), «Иртәгәм» (1971) һәм «Беҙ йәшлеге илдең» (1975) китаптары баҫыла.

1974 йылда шағир СССР Яҙыусылар союзына ҡабул ителә.

 Китаптары 
 Яҙғы таң: Шиғырҙар. Өфө: Башҡортостан китап нәшриәте, 1962.
 Ҡанат: Шиғырҙар. Өфө: Башҡортостан китап нәшриәте, 1967.
 Иртәгәм: Шиғырҙар. Өфө: Башҡортостан китап нәшриәте, 1971.
 Беҙ йәшлеге илдең: Шиғырҙар. Өфө: Башҡортостан китап нәшриәте, 1975.

 Сығанаҡтар 
 Писатели земли башкирской. Справочник / (сост.: Р. Н. Баимов, Г. Н. Гареева, Р. Х. Тимергалина). Переработанное и дополненное второе издание. — Уфа: Китап, 2015. — 672 с. ISBN 978-5-295-06338-1
 Писатели земли башкирской. Справочник / Сост.: Р. Н. Баимов, Г. Н. Гареева, Р. Х. Тимергалина. — Уфа: Китап, 2006. — 496 с.
 Ғәйнуллин М. Ф., Хөсәйенов Ғ.Б. Совет Башҡортостаны яҙыусылары. Биобиблиографик белешмә. Тулыландырылған, төҙәтелгән икенсе баҫма. — Өфө: Башҡортостан китап нәшриәте, 1988. — 400 бит.
 Гайнуллин М. Ф., Хусаинов Г. Б. Писатели Советской Башкирии. Биобиблиографический справочник / Оформление А. Королевского. — Уфа: Башкирское книжное издательство, 1977. — 416 стр.

 Һылтанмалар 

Категория:XX быуат журналистары
Категория:«Ҡыҙыл таң» гәзите журналистары
Категория:СССР Яҙыусылар союзы ағзалары
Категория:Башҡорт дәүләт университетын тамамлаусылар
Категория:«Йәшлек» гәзите журналистары
Категория:КПСС ағзалары